יקב טפרברג מוציא לשוק בימים אלה שני יינות חדשים בסדרת אינספייר (Inspire), סדרת הביניים של היקב. אלו הם יינות לבנים העשויים, כל אחד, משלושה זני ענבים. שמות היינות נלקחו מעולם היין הצרפתי. החידוש באחד היינות (הפמיטאז') הוא השימוש בזן הענבים הארץ ישראלי הוותיק 'דבוקי' שזוכה לאחרונה לתחייה מחודשת.
יין לבן יבש העשוי משלושה זני ענבים: דבוקי, סוביניון בלאן וגוורצטרמינר ביחס 25-25-50% בהתאמה מימין לשמאל. ענבי הדבוקי מגיעים מכרם באריאל וענבי הסוביניון בלאן והגוורצטרמינר מגיעים מכרמים שונים בשומרון. תהליך: בציר בוקר מכני, סחיטה עדינה באווירת חנקן, תסיסה ארוכה בטמפרטורה קרירה. היינות המרכיבים את הבלנד לא עברו תסיסה מלולקטית. תיאור היין: אף עשיר התורם בעל ניחוח פרחוני ופירותי בשילוב תיבול מאופק. בפה מרקם רך ונעים עם שילוב עסיסי בין מתיקות פרי לחמיצות עדינה ומענגת. מחיר מומלץ לצרכן: 70 שקלים.
יין לבן יבש העשוי משלושה זני ענבים: ויונייה, סוביניון בלאן ושנין בלאן ביחס 10-30-60% בהתאמה מימין לשמאל. ענבי הויונייה נבצרו בכרמי מבוא חורון, ענבי הסוביניון בלאן בשומרון וענבי השנין בלאן בנחם שליד בית שמש. תהליך: בציר מכני לילי, סחיטה עדינה באווירת חנקן, תסיסה ארוכה בטמפרטורה קרירה. כשליש מיין הויונייה התבגר כ-4 חודשים בחביות עץ. היינות המרכיבים את הבלנד לא עברו תסיסה מלולקטית. תיאור היין: אף ארומטי עם נגיעות פרי כתום, כאפרסק ומשמש. פה פריך ורענן, חמיצות טובה וסיומת עדינה. מחיר מומלץ לצרכן: 70 שקלים.